|  |  |  |  |
| --- | --- | --- | --- |
|  | | | **Haldusleping**  Šveitsi-Eesti koostööprogrammi toetusmeetme  "Sotsiaalse kaasatuse suurendamine"  komponendi  „Kodanikuühiskonna tugevdamine sotsiaalse  innovatsiooni edendamise teel“ elluviimiseks  **Lisa 6** |
| **Seirearuanne** | | |  |
|  | |  | |
| **Aruande liik** | Vahearuanne | | |
| **1. Projekti nimi** | Kodanikuühiskonna pädevuse suurendamine, üldsuse teadlikkuse tõstmine ja teabe levitamine sotsiaalse innovatsiooni teemadel | | |
| **2. Projekti tunnusnumber SFOS-is/e-toetuses** | Šveits.1.01.25-0006 | | |
| **3. Toetuse saaja nimi** | SA Kodanikuühiskonna Sihtkapital | | |
| **4. Partnerite nimed** | Ei kohaldu | | |
| **5. Projekti abikõlblikkuse periood** | 1. juuni 2024 kuni 31. juuli 2028 | | |
| **6. Aruandeperiood** (kumulatiivselt) | 01.06.-31.12.2024 | | |

|  |  |
| --- | --- |
| **7. Ülevaade tegevuse elluviimisest** (kumulatiivselt) | |
| Tegevused, elluviimise periood, lühiülevaade ja hinnang tegevuste elluviimise kohta | |
| **Alategevuse nr ja nimetus** | **Alategevus 1: Sotsiaalse mõjuga toodete ja teenuste arendamise alane nõustamine** |
| Alategevuse lühiülevaade ja hinnang tegevuse elluviimisele, sh esinenud probleemid ja ettevõetud abinõud. | Planeeritud oli alustada kolme tegevuse osas – sotsiaalse mõjuga innovaatiliste toodete ja teenuste arendamise alane nõustamine, inkubatsiooniprogrammide loome ja elluviimine, sotsiaalsete häkatonide loomine ja elluviimine – riigihangete alusdokumentide paketi koostamist.  Käivitatud sai koostöö RTK-ga hangete korraldamise teenuse osas ning konsulteeritud hankeplaani ja –liikide osas. Koostatud sai hankeplaan ning detailselt planeeritud hangete läbiviimise ajakava.  Sotsiaalse mõjuga innovaatiliste toodete ja teenuste arendamise alane nõustamine - konsulteerides erinevate osapooltega selgus, et kasulik on hanke alusdokumentide ettevalmistamiseks esmalt läbi viia kaardistusuuring, mille raames kaardistada ära nõustamisteenuse sihtrühma - vabaühenduste, sotsiaalsete ettevõtete, avalike asutuste ja kogukondade – hetkeolukord seoses sotsiaalse innovatsiooni ja -ettevõtluse alase teadlikkuse ja teadmiste ning oskustega, arenguvajadused ning praegu turul olevad temaatilised nõustamisteenused. Kaardistus on otseseks sisendiks nõustamisteenuse hanke alusdokumentidele, määratledes ära täpse sihtrühma, vajaduse ja nõustamisteenuse eesmärgi.  Kaardistuse koostamiseks koostati kontseptsioon, mis hõlmab sihtrühmade ja eesmärkide kirjeldust ning uuringu ülesehitust. Jätkatakse kaardistuse edukaks ettevalmistamiseks konsultatsiooni väliste ekspertidega ning kaardistus on plaanitud ellu viia 2025. a. I-II kvartalis. Nõustamisteenuse hange on planeeritud välja kuulutada 2025. a. III-IV kvartalis.  Inkubatsiooniprogrammi loomine ja elluviimine, sotsiaalsete häkatonide loomine ja elluviimine – koostati täpsem tegevuskava riigihanke alusdokumentide koostamiseks, sh esialgne turu-uuringute plaan koos seotud/huvitatud osapoolte kaardistusega (sh uussisserändajate ja pagulastega tegelevad organisatsioonid ja kontaktisikud; häkatonide, inkubaatorite ja kiirenditega tegelevad organisatsioonid ja asutused). Turu-uuringute ja osapooltega konsulteerimisega hangete ettevalmistamiseks jätkatakse 2025. Aastal.  Tegevuste koordinaator läbis hangete eduka elluviimise toetamiseks Tartu Ülikooli õigusteaduskonna riigihangete läbiviimise alase koolituse. |

|  |  |
| --- | --- |
| **Alategevuse nr ja nimetus** | **Alategevus 2: Koolituste ja töötubade korraldamine sotsiaalse innovatsiooni alase teadlikkuse tõstmiseks** |
| Alategevuse lühiülevaade ja hinnang tegevuse elluviimisele, sh esinenud probleemid ja ettevõetud abinõud. | Sotsiaalse innovatsiooni ja -ettevõtluse alase koolitusprogrammi välja töötamine ja läbi viimine nõustajatele - koostati arenguvajaduste kaardistamise kontseptsioon. Kontseptsiooni raames töötati välja arenguvajaduste kaardistamise kava, mis hõlmab kaardistuse läbiviimist välise eksperdi poolt eraldiseisvalt koolitusprogrammi hankest, võimaldades koolitusprogrammi kirjelduse jaoks koguda ja koostada täpne sisend. Valmiskontseptsiooni osas jätkatakse konsulteerimist väliste ekspertidega ning kontseptsiooni alusel kaardistuse läbiviimiseks koostatakse pakkumuskutse 2025. a. I kvartalis. |

|  |  |
| --- | --- |
| **Alategevuse nr ja nimetus** | **Alategevus 3: Ühiskonna teadlikkuse tõstmine sotsiaalsest innovatsioonist** |
| Alategevuse lühiülevaade ja hinnang tegevuse elluviimisele, sh esinenud probleemid ja ettevõetud abinõud. | Novembris asus tööle alategevuste 3, 4 ja 5 koordinaator ning detsembris asus tööle kommunikatsioonispetsialist, kes tutvusid programmiga, planeeritud tegevustega ja viisid end kurssi mitmesuguste taustmaterjalidega. Aasta lõpus loodi sihtgruppideni paremini jõudmiseks organisatsiooni LinkedIn profiilina juurde uus kommunikatsiooni kanal. Vastavalt tegevuskavale alustati täpsema kommunikatsiooniplaani koostamise ja sisuloome vajaduste kaardistamisega, kuid konkreetseid väljundeid 2024. aastal ei olnud. |

|  |  |
| --- | --- |
| **Alategevuse nr ja nimetus** | **Alategevus 4: Sotsiaalset innovatsiooni toetavate võrgustike tekkimise ja arendamise toetamine** |
| Alategevuse lühiülevaade ja hinnang tegevuse elluviimisele, sh esinenud probleemid ja ettevõetud abinõud. | Novembris asus tööle alategevuste 3, 4 ja 5 koordinaator ning detsembris asus tööle kommunikatsioonispetsialist, kes tutvusid programmiga, planeeritud tegevustega ja viisid end kurssi mitmesuguste taustmaterjalidega. Vastavalt tegevuskavale tehti algust alategevuse sihtrühma ja sotsiaalse innovatsiooni valdkonna tegijate täpsema  kaardistamisega, tutvudes olemasolevate materjalide ja kontaktidega, kuid konkreetseid väljundeid 2024. aastal ei olnud. |

|  |  |
| --- | --- |
| **Alategevuse nr ja nimetus** | **Alategevus 5: Sotsiaalse innovatsiooni alaste teadmiste ja parimate praktikate kogumine, süstematiseerimine ja levitamine** |
| Alategevuse lühiülevaade ja hinnang tegevuse elluviimisele, sh esinenud probleemid ja ettevõetud abinõud. | Novembris asus tööle alategevuste 3, 4 ja 5 koordinaator ning detsembris asus tööle kommunikatsioonispetsialist, kes tutvusid programmiga, planeeritud tegevustega ja viisid end kurssi mitmesuguste taustmaterjalidega. Vastavalt tegevuskavale tehti algust käsiraamatu ja andmebaasi kontseptsioonide loomisega, mille raames asuti kokku koondama temaatilist informatsiooni, kuid konkreetseid väljundeid 2024. aastal ei olnud. |

|  |  |
| --- | --- |
| **Alategevuse nr ja nimetus** | **Alategevus 6: Üldised (horisontaalsed) tegevused, sealhulgas tegevuskavade koostamine** |
| Alategevuse lühiülevaade ja hinnang tegevuse elluviimisele, sh esinenud probleemid ja ettevõetud abinõud. | Toimus projekti personali värbamine nii KÜSKi-siseselt kui väljastpoolt. KÜSKist asus projektijuhina tööle Evelyn Valtin ja alategevuste koordinaatorina Sandra Paulus. Aasta lõpus liitus KÜSKi kollektiiviga projekti teiseks alategevuste koordineerijaks Elmo Puidet ja kommunikatsioonispetsialistiks Maris Praats. Korraldati konkurss IT-spetsialisti värbamiseks, konkursi tulemusena sobivat IT-spetsialisti ei leitud ega värvatud. Otsustati KÜSKi IT-spetsialisti või väljapoolt organisatsiooni kaasamiseks vastavalt IT-alaste ekspertteadmiste vajadustele konkreetsete tegevuste juures.  Osaleti Šveitsi-Eesti koostööprogrammi osapoolte korralistel töökohtumistel, tehti administratiivseid tegevusi ja aruandlust. Korraldati alategevuste elluviimiseks vajalike sisemiste protsesside ja süsteemide loomist ning koostööprogrammi avasündmust Narvas koostöös programmi osapooltega.  Panustati sotsiaalse innovatsiooni komponendi tegevuste elluviimise täpsemate tingimuste ning Siseministeeriumiga sõlmitava halduslepingu välja töötamisse. Koostati 2024. ja 2025. aasta detailsemad tegevuskavad ning eelarve ja mitmed täpsemad tegevuste protsessid. Tehti algust tegevuskava koostamisega kodanikuühiskonna sotsiaalse innovatsiooni ja -ettevõtluse pädevuste arendamiseks, sh sihtrühmade kaardistamiseks. Tegevuskava kajastab esialgset kaardistust alategevuste sihtrühmade, arenguvajaduste, tegevuste, arendatavate pädevuste ja võimalike oodatavate tulemuste kohta. Tegevuskava täiendatakse jooksvalt vastavalt alategevuste täpsemate kaardistuste ja sisustamisega.  Aasta lõpus alustati jaanuaris 2025 toimuva sotsiaalsete häkatonide virtuaalse töötoa korraldamist ühiselt koostööprogrammi Šveitsi poolse partneri Berni rakenduskõrgkooliga ning sotsiaalse innovatsiooni komponendi tegevuste avasündmuse korraldamise planeerimist veebruariks 2025.  Projekti töötajad osalesid mitmesugustel siseriiklikel seminaridel, konverentsidel ja töötubades, sh sotsiaalse innovatsiooniga ning ka erineva kultuuri ja keeletaustaga inimeste kaasamise teemalistel. Samuti osalesid projekti töötajad rahvusvahelise sotsiaalse innovatsioon praktikakogukonna (CoP) korraldatud virtuaalsetel seminaridel, õppereisidel Prantsusmaal ja Itaalias ning Belgias toimunud sotsiaalse innovatsiooni foorumil eesmärgiga tutvuda kohapealsete organisatsioonide kogemusega, jagada Eesti kogemusi ja teavet nii sotsiaalse innovatsiooni kui Šveitsi-Eesti koostööprogrammi kohta ning luua ja edendada koostöösuhteid rahvusvahelisel tasandil.   * 4.–5. juunil 2024 toimus Prantsusmaal Pariisis Euroopa Sotsiaalfondi+ (ESF+) praktikakogukonna (CoP SI) korraldatud õppevisiit, kus KÜSKi esindasid Evelyn Valtin ja Sandra Paulus. Sündmuse tulemusena saadi parem teadmine riigi ja algatuste sotsiaalse innovatsiooni skaleerimise lähenemisviisist ning selle testimise meetodite ja vahendite kohta. Kohapealsed projektikülastused aitasid mõista, kas ja mida on Eesti mõistes võimalik sarnasel viisil skaleerida. Teiste liikmesriikide kogemused erinevate lähenemisviisidega rikastasid õppimist võrdleva analüüsi vaatenurgast. Osalemine tõstis KÜSKi pädevusi paremini mõista sotsiaalselt uuenduslike algatuste võimalusi, edutegureid ning vajadusel neid toetada. Lisaks teadlikkuse ja pädevuste tõstmisele said osalejad parema ülevaate, mida kasutada Šveitsi-Eesti koostööprogrammi Sotsiaalse innovatsiooni tegevustes, lõid uusi sidemeid nii teiste osalejatega kui ka esinejatega. Õppereisil osalemise kohta loodi memod. * 1.–2. oktooberil 2024 toimus Belgias Brüsselis Euroopa Sotsiaalfondi+ (ESF+) praktikakogukonna (CoP SI) korraldatud Sotsiaalse Innovatsiooni Foorum, kuhu tuli kokku mitusada osalejat üle Euroopa Liidu ning kus KÜSKi esindas Evelyn Valtin. Foorumil oli võimalik kohtuda praktikakogukonna (tööhõive, haridus ja oskused, materjalide toetus, sisserändajate integratsioon, sotsiaalne kaasatus, sotsiaalne innovatsioon) ja ALMA võrgustiku liikmetega, osaleda aruteludel, töötubades ja kuulata EL üleseid temaatilisi esitlusi. Sündmuse fookuses oli sotsiaalne innovatsioon ja oskused, mis aitas muu hulgas saada selgemaks sotsiaalsete innovaatorite eduks vajalikke oskuseid ja mõista nende vajalikkust sotsiaalsete uuenduste juures. Osalemine tõstis KÜSKi pädevusi, peamiselt sotsiaalse innovatsiooni, sotsiaalse kaasatuse ja sisserändajate integratsiooni praktikakogukondade alal ning esindaja jagas vestlustes ja töötubades Eesti aktuaalseid parimaid praktikaid, hetkeolukorda ja Šveitsi-Eesti koostööprogrammi teavet. Tugevdati koostöösuhteid Eesti teiste asutuste esindajatega ning samuti Põhjamaadest esindajatega leidmaks potentsiaalseid esinejaid Eestis korraldatavatele sündmustele. Loodi uusi sidemeid ja saadi teadmisi, mida jagati sotsiaalse innovatsiooniga seotud valdkonna tegijatega Eestis. SI foorumil osalemise kohta loodi memo ja [artikkel](https://kysk.ee/sotsiaalse-innovatsiooni-foorumil-brusselis-todeti-et-lahiaja-eesmark-on-inimeste-heaolu-tagamine-ja-ja-elukeskkonna-parandamine/). * 5.–7. novembril 2024 toimus Itaalias Torinos Euroopa Sotsiaalfondi+ (ESF+) praktikakogukonna (CoP SI) korraldatud õppevisiit, kus KÜSKi esindas Evelyn Valtin. Õppevisiidil tekkis parem arusaam koostöö- ja partnerlussuhetest, mis loovad ja tugevdavad sotsiaalse innovatsiooni ökosüsteeme ning soodustavatest teguritest nii rahalisest kui mitterahalisest vaatenurgast. Tutvuti Itaalia sotsiaalse innovatsiooni ökosüsteemi, koostöömudelite ja seadusandlike lahendustega, et mõista, kas ja kuidas saab neid praktikaid kohandada ja rakendada Eestis. Heade näidetena toodi välja seadusandluse muutmist, ’Living Labs’ lähenemist edendamaks linna sotsiaalse innovatsiooni ökosüsteemi arengut ja Torino linna sotsiaalteenuste kodanikuühiskonnaga koosloomes kujundamist. Lisaks saadud teadmistele, koostöösuhetele tugevdamisele ja loomisele ning Eesti praktikate jagamisele kohtuti ja lepiti kokku ekspert Gorka Espiau Idoiagaga (PhD) tuleva aasta alguses sotsiaalse innovatsiooni kompetentsikeskuse kompetentsimudeli teemalise töötoa läbi viimine kompetentsikeskuse võrgustikule. Samuti, osalemise tulemusena kujunes välja täiendav võimalus osaleda mh koos Prantsusmaa, Saksamaa, Rootsi jt SI kompetentsikeskustega tuleva aasta alguses ESF tuleviku kujundamise töörühmas poliitika dokumendi loomisel. Õppereisil osalemise kohta loodi memo ja [artikkel](https://kysk.ee/torinos-toimus-sotsiaalse-innovatsiooni-oppevisiit/). |

|  |  |  |  |
| --- | --- | --- | --- |
| **8. Hinnang toetatavate tegevuste tulemuslikkusele ja püstitatud eesmärkide saavutamisele[[1]](#footnote-1)** | | | |
| Planeeritud vahenditega täideti püsitatud eesmärgid arvestades ka projekti tegevuste käivitamise perioodi. Kõik olulisemad tegevuskavasse planeerinud väljundid said saavutatud ja teiste tegevuste juures liigutud tulemuste suunas, et projekti eesmärke täita. Aruandeperioodi peamine erinevus planeerituga oli selles, et üks koordinaatoritest ja kommunikatsioonispetsialist asusid oodatust tööle kuu-paar hiljem ning konkurssi kaudu ei leidunud sobivat IT-spetsialisti. Otsustati KÜSKi IT-spetsialisti või väljapoolt organisatsiooni kaasamiseks vastavalt IT-alaste ekspertteadmiste vajadustele konkreetsete tegevuste juures. Projektiga liigutakse seatud eesmärkide täitmise poole stabiilselt, eesmärkide saavutamine on võimalik. Eesmärkide saavutamist soodustab hästi koostööle ja tegutsema saanud projektitiim, varasemad ja projekti senise tegevuse raames loodud koostöösuhted, sotsiaalse innovatsiooni ja sotsiaalse ettevõtluse tegus võrgustik. Kindlaid eesmärkide saavutamise takistavaid tegureid (sisemisi ning väliseid) praegu näha ei ole. | | | |
|  |  |

**NB! Koos aruandega esitada andmed tulemusraamistiku näitajate täitmise kohta (halduslepingu lisa nr 2 vormil) ja toetatavate tegevuste eelarve täitmise kohta (halduslepingu lisa nr 5 vormil).**

|  |  |  |
| --- | --- | --- |
| Aruande koostaja | Ametikoht | Allkiri, kuupäev |
| *Evelyn Valtin* | Projektijuht | 05.03.2025 |

**Kinnitus esitatud andmete õigsuse kohta**

|  |  |  |
| --- | --- | --- |
| Allkirjaõiguslik isik | Ametikoht | Allkiri, kuupäev |
| *Tiina Oraste* | Juhataja | 05.03.2025 |

1. Täidetakse kumulatiivselt seisuga 31. detsember ja tegevuse lõppedes lõppseisuga. [↑](#footnote-ref-1)